Διάταξη του Γενικού Δικαστηρίου (δέκατο πενταμελές τμήμα)
της 30ής Απριλίου 2025 –
BNP Paribas κ.λπ. κατά ΕΣΕ (Εκ των προτέρων εισφορές για το 2019)
(Υπόθεση T-467/19)
« Οικονομική και Νομισματική Ένωση – Τραπεζική ένωση – Ενιαίος Μηχανισμός Εξυγίανσης πιστωτικών ιδρυμάτων και ορισμένων επιχειρήσεων επενδύσεων (ΕΜΕ) – Ενιαίο Ταμείο Εξυγίανσης (ΕΤΕ) – Απόφαση του ΕΣΕ σχετικά με τον υπολογισμό των εκ των προτέρων εισφορών για το 2019 – Ανάκληση της αρχικώς προσβαλλομένης πράξεως – Μερική κατάργηση της δίκης – Υποχρέωση αιτιολογήσεως – Δικαίωμα ακροάσεως – Πλάνη περί το δίκαιο – Πρόδηλη πλάνη εκτιμήσεως – Ένσταση ελλείψεως νομιμότητας – Προσφυγή εν μέρει προδήλως νόμω αβάσιμη »
1.      Θεμελιώδη δικαιώματα – Χάρτης των Θεμελιωδών Δικαιωμάτων – Ίση μεταχείριση – Νομοθεσία της Ένωσης σε συγκεκριμένο τομέα δράσης – Διαφορετικός αντίκτυπος για ορισμένους επιχειρηματίες, ανάλογα με την ατομική κατάστασή τους ή τους εθνικούς κανόνες – Αρχή της απαγορεύσεως των διακρίσεων – Παραβίαση – Δεν υφίσταται
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 21)
(βλ. σκέψη 65)
2.      Θεσμικά όργανα της Ευρωπαϊκής Ένωσης – Άσκηση των αρμοδιοτήτων – Εξουσία της Επιτροπής να εκδίδει πράξεις κατ’ εξουσιοδότηση – Περιεχόμενο – Σύνθετες εκτιμήσεις και αξιολογήσεις – Ευρύ περιθώριο εκτιμήσεως – Οδηγία 2014/59 για τη θέσπιση πλαισίου για την ανάκαμψη και την εξυγίανση πιστωτικών ιδρυμάτων και επιχειρήσεων επενδύσεων – Καθορισμός των κριτηρίων προσαρμογής των εκ των προτέρων εισφορών – Δικαστικός έλεγχος – Όρια
(Άρθρο 290 ΣΛΕΕ· κανονισμός 2015/63 της Επιτροπής, άρθρα 6 και 7 και παράρτημα I· οδηγία 2014/59 του Ευρωπαϊκού Κοινοβουλίου και του Συμβουλίου, άρθρο 103 § 7)
(βλ. σκέψεις 143-146, 148)
3.      Δίκαιο της Ευρωπαϊκής Ένωσης – Αρχές – Ασφάλεια δικαίου – Νομοθεσία της Ένωσης – Απαιτήσεις σαφήνειας και ακρίβειας – Όρια
(βλ. σκέψεις 196-199)
4.      Πράξεις των οργάνων – Αιτιολογία – Υποχρέωση – Περιεχόμενο – Απόφαση του Ενιαίου Συμβουλίου Εξυγίανσης (ΕΣΕ) σχετικά με τις εκ των προτέρων εισφορές στο Ενιαίο Ταμείο Εξυγίανσης (ΕΤΕ) – Δεν απαιτείται να περιλαμβάνεται στην απόφαση αυτή το σύνολο των στοιχείων που καθιστούν δυνατό τον έλεγχο της ακρίβειας του υπολογισμού των εισφορών – Στάθμιση μεταξύ της υποχρέωσης αιτιολογήσεως και της γενικής αρχής προστασίας του επιχειρηματικού απορρήτου των οικείων ιδρυμάτων – Νομιμότητα των διατάξεων του κατ’ εξουσιοδότηση κανονισμού 2015/63 που αφορούν τη μέθοδο υπολογισμού των εκ των προτέρων εισφορών στο ΕΤΕ
(Άρθρο 296, εδ. 2, ΣΛΕΕ· κανονισμός 806/2014 του Ευρωπαϊκού Κοινοβουλίου και του Συμβουλίου· κανονισμός 2015/63 της Επιτροπής· οδηγία 2014/59 του Ευρωπαϊκού Κοινοβουλίου και του Συμβουλίου)
(βλ. σκέψεις 202-205, 218, 220, 221, 267)
5.      Ένσταση ελλείψεως νομιμότητας – Προϋποθέσεις παραδεκτού – Ένσταση που προβάλλεται με υπόμνημα προσαρμογής των αρχικών αιτημάτων – Πραγματικά και νομικά στοιχεία που είναι γνωστά κατά το χρονικό σημείο ασκήσεως της προσφυγής – Μη μεταβολή των εν λόγω στοιχείων με την πράξη που αντικαθιστά ή τροποποιεί την αρχικώς προσβληθείσα πράξη – Απαράδεκτο
(Κανονισμός Διαδικασίας του Γενικού Δικαστηρίου, άρθρο 86)
(βλ. σκέψεις 235, 236, 238, 242, 244)
6.      Πράξεις των οργάνων – Αιτιολογία – Υποχρέωση – Περιεχόμενο – Απόφαση του Ενιαίου Συμβουλίου Εξυγίανσης (ΕΣΕ) σχετικά με τις εκ των προτέρων εισφορές στο Ενιαίο Ταμείο Εξυγίανσης (ΕΤΕ) – Δεν απαιτείται να περιλαμβάνεται στην απόφαση αυτή το σύνολο των στοιχείων που καθιστούν δυνατό τον έλεγχο της ακρίβειας του υπολογισμού των εισφορών
(Άρθρο 296, εδ. 2, ΣΛΕΕ)
(βλ. σκέψεις 271, 272)
7.      Πράξεις των οργάνων – Αιτιολογία – Υποχρέωση – Περιεχόμενο – Απόφαση του Ενιαίου Συμβουλίου Εξυγίανσης (ΕΣΕ) σχετικά με τις εκ των προτέρων εισφορές στο Ενιαίο Ταμείο Εξυγίανσης (ΕΤΕ) – Μη συνεκτίμηση δεικτών και υποδεικτών κινδύνου κατά τον υπολογισμό των εν λόγω εισφορών – Επιτρεπτό
(Κανονισμός 2015/63 της Επιτροπής, άρθρο 20 § 1)
(βλ. σκέψεις 304-308)
8.      Οικονομική και νομισματική πολιτική – Οικονομική πολιτική – Ενιαίος μηχανισμός εξυγίανσης των πιστωτικών ιδρυμάτων και ορισμένων επιχειρήσεων επενδύσεων – Εκ των προτέρων εισφορές στο Ενιαίο Ταμείο Εξυγίανσης – Μη συνεκτίμηση δεικτών και υποδεικτών κινδύνου κατά τον υπολογισμό των εν λόγω εισφορών – Προϋποθέσεις
(Κανονισμοί της Επιτροπής 680/2014, 2015/63, άρθρα 6, 7, 14 και 20 § 1, 2021/451 και 2021/763· οδηγία 2014/59 του Ευρωπαϊκού Κοινοβουλίου και του Συμβουλίου)
(βλ. σκέψεις 317-321, 326, 329, 330, 332-336, 339)
9.      Δίκαιο της Ευρωπαϊκής Ένωσης – Αρχές – Δικαιώματα άμυνας – Δικαίωμα ακροάσεως – Περιεχόμενο – Κοινοποίηση του Ενιαίου Συμβουλίου Εξυγίανσης (ΕΣΕ) που ενημερώνει τον προσφεύγοντα για την ανάκληση αποφάσεως και την αντικατάστασή της – Επιτρεπτό – Προσβολή του δικαιώματος ακροάσεως – Δεν υφίσταται
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 41 § 2, στοιχείο αʹ)
(βλ. σκέψεις 349, 351)
10.    Οικονομική και νομισματική πολιτική – Οικονομική πολιτική – Ενιαίος μηχανισμός εξυγίανσης των πιστωτικών ιδρυμάτων και ορισμένων επιχειρήσεων επενδύσεων – Εκ των προτέρων εισφορές στο Ενιαίο Ταμείο Εξυγίανσης (ΕΤΕ) – Ετήσιο ανώτατο όριο του συνολικού ποσού των επιμέρους εισφορών στο ΕΤΕ, καθορισθέν στο 12,5 % του τελικού επιπέδου‑στόχου – Πεδίο εφαρμογής – Εφαρμογή κατά τη διάρκεια της αρχικής περιόδου
(Κανονισμός 806/2014 του Ευρωπαϊκού Κοινοβουλίου και του Συμβουλίου, άρθρο 70 § 2, εδ. 1 και 4)
(βλ. σκέψη 371)
11.    Οικονομική και νομισματική πολιτική – Οικονομική πολιτική – Ενιαίος μηχανισμός εξυγίανσης των πιστωτικών ιδρυμάτων και ορισμένων επιχειρήσεων επενδύσεων – Εκ των προτέρων εισφορές στο Ενιαίο Ταμείο Εξυγίανσης (ΕΤΕ) – Ετήσιο ανώτατο όριο του συνολικού ποσού των επιμέρους εισφορών στο ΕΤΕ, καθορισθέν στο 12,5 % του τελικού επιπέδου‑στόχου – Περιεχόμενο – Μη υπέρβαση του ορίου αυτού από το Ενιαίο Συμβούλιο Εξυγίανσης (ΕΣΕ) – Κριτήρια εκτιμήσεως – Δυναμική προσέγγιση του τελικού επιπέδου-στόχου
(Κανονισμός 806/2014 του Ευρωπαϊκού Κοινοβουλίου και του Συμβουλίου, άρθρα 69 § 1, 70 § 2, εδ. 1 και 4)
(βλ. σκέψη 371)
Διατακτικό
Το Γενικό Δικαστήριο διατάσσει:
1)
Παρέλκει η έκδοση αποφάσεως επί του αιτήματος ακυρώσεως της αποφάσεως SRB/ES/SRF/2019/10 του Ενιαίου Συμβουλίου Εξυγίανσης (ΕΣΕ), της 16ης Απριλίου 2019, σχετικά με τον υπολογισμό των εκ των προτέρων εισφορών προς το Ενιαίο Ταμείο Εξυγίανσης για το 2019.
2)
Απορρίπτει την προσφυγή κατά τα λοιπά.
3)
Η BNP Paribas, ενεργούσα ιδίω ονόματι και ως διάδοχος της BNP Paribas Securities Services, και η BNP Paribas Arbitrage φέρουν τα δικαστικά έξοδά τους καθώς και εκείνα στα οποία υποβλήθηκε το ΕΣΕ.
4)
Το Ευρωπαϊκό Κοινοβούλιο, το Συμβούλιο της Ευρωπαϊκής Ένωσης και η Ευρωπαϊκή Επιτροπή φέρουν τα δικαστικά έξοδά τους.